OSNOVNA ŠKOLA VIKTOROVAC

 SISAK

Klasa: 003-06/17-02/03

Ur.br.: 2176-17-01-17/05

Sisak, 23.05.2017.

**Z A P I S N I K**

**sa Konstituirajuće sjednice Školskog odbora**

Sjednica je započela u 18,00 sati.

Sjednici su prisutni: Tajana Čičak, Sandra Nikolić, Zvonimir Korečić, Ivanka Benović, Željka Kleković-Brajenović, Radojka Kozina

Osim članova Šk. odbora na sastanku je prisutna: ravnateljica Bogdanka Prelošćan, tajnica škole Biljana Ribar

DNEVNI RED :

1. Izvješće predsjedavatelja sjednice o imenovanim članovima
2. Izbor predsjednika i zamjenika predsjednika
3. Dogovor o načinu rada Školskog odbora
4. Ostala pitanja

**Ad 1.)** Temeljem članka 39. statuta, sjednicu je vodila najstarija članica odbora, predstavnica Radničkog vijeća Ivanka Benović. Nakon jednoglasno usvojenog dnevnog reda, predstavila je članove Školskog odbora :

-Članovi Školskog odbora su :

1. Čičak Tajana-predstavnik osnivača Grada Siska

2. Nikolić Sandra- predstavnik osnivača Grada Siska

3. Korečić Zvonimir-predstavnik Vijeća roditelja

4. Benović Ivanka-predstavnica Radničkog vijeća

5. Kozina Radojka-predstavnica Učiteljskog vijeća

6. Kleković Brajenović Željka- predstavnica Učiteljskog vijeća

Sedmog člana Školskog odbora osnivač Grad Sisak imenovat će naknadno jer je u odluci kojom su imenovane gđe Čičak i Nikolić ostavljen gdin Osmanagić koji temeljem čl.123.Zakona o odgoju i obrazovanju u osnovnoj i srednjoj školi i temeljem članka 52.statuta škole ne može biti ponovno imenovan jer članovi razriješenog školskog odbora ne mogu biti ponovno imenovani.

Nakon konstituiranja gradskog vijeća, koje jedino može imenovati članove školskog odbora, naš sedmi član bit će imenovan naknadno.

Članovima Školskog odbora mandat traje 4 godine, od Konstituirajuće sjednice, dakle od 23.05.2017. do 23.05.2021.g.

**Ad 2.)** Za Predsjednicu jednoglasno je izabrana Željka Kleković-Brajenović, a za zamjenicu Sandra Nikolić.

**Ad 3.)** Školski odbor vodi se na način propisan Statutom. Statutom je propisano da se poziv za održavanje sjednice dostavlja najkasnije 3 dana od dana održavanja sjednice, a u hitnim slučajevima sjednice se mogu održavati elektronskim putem. U tom slučaju uz zapisnik prilažu se pisani odgovori svih članova odbora. Dogovoreno je da se sjednice održavaju poslije 17,00 sati.

**Ad 4.)** Ostalih pitanja nije bilo.

Sjednica je završila u 18,20 sati.

Zapisničarka : Predsjednica Školskog odbora :

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biljana Ribar Željka Kleković-Brajenović